FI Euroopan unionin virallinen lehti C 122/4

Tiivistelmä valtiontuesta, jonka jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti

(2006/C 122/03)

Tuen numero: XA 13/2006

Jäsenvaltio: Slovenia

Tukiohjelman nimike tai yksittäistä tukea saaneen yrityksen nimi: Kasvi- ja hedelmäviljelmien vakuutusmaksuista aiheutuvien kustannusten osarahoitus vuodeksi 2006

Oikeusperusta: Uredba o sofinanciranje zavarovalnih premij za zavarovanje posevkov in plodov v letu 2006

Tukiohjelman vuosittaiset menot tai yritykselle myönnetyn yksittäisen tuen kokonaismäärä: Arvioidut menot vuodeksi 2006 ovat 500 000 000,00 SIT (2 085 940 EUR)

Tuen enimmäisintensiteetti: Osarahoitus kattaa 30 prosenttia kustannuksista, joita viljelijöille aiheutuu viljelmille raekuurojen, tulipalon ja salamaniskujen aiheuttamien vahinkojen varalta hankittavista vakuutuksista

Täytäntöönpanoajankohta: Maaliskuu 2006

Tukiohjelman tai yksittäisen tuen kesto: Tukea voidaan myöntää 31.12.2006 saakka

Tuen tarkoitus: Komission asetuksen (EY) N:o 1/2004 11 artiklan mukainen tuki vakuutusmaksujen suorittamiseen.

Vakuutusmaksuista aiheutuvien kustannusten osittaisella korvaamisella pyritään kannustamaan viljelijöitä huolehtimaan itse luonnonmullistusten tai epäsuotuisien sääolojen aiheuttamien menetysten varalta vakuuttamisesta sekä maatilan riskienhallinnasta

Asianomainen ala/asianomaiset alat: Maatalous — kasvintuotanto

Tuen myöntävän viranomaisen nimi ja osoite:

Maa- ja metsätalous- sekä elintarvikeministeriö (Ministrstvo za kmetijstvo, gozdarstvo in prehrano) Dunajska 58 SLO-1000 Ljubljana

Slovenian maatalousmarkkinoiden ja maaseudun kehittämisen virasto (Agencija RS za kmetijske trge in razvoj podeželja) Dunajska 160 SLO-1000 Ljubljana.

Internet-osoite: http://www.mkgp.gov.si/index.php?id=1037

Tuen numero: XA 14/06

Jäsenvaltio: Yhdistynyt kuningaskunta

Alue: Somerset (Tuki on saatavilla Somersetin kreivikunnassa Exmoorin kansallispuiston alueella ja Blackdown Hills Area of Outstanding Natural Beauty -nimisellä alueella)

Tukiohjelman nimike tai yksittäistä tukea saaneen yrityksen nimi: Food Sector Support Service — Somerset FS4

Oikeusperusta: Sections 4 and 5 of The Regional Development Agencies Act 1998

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

1.4.2006—31.3.2007: 350 000 GBP

1.4.2007—30.6.2007: 350 000 GBP

Tuen enimmäisintensiteetti: 100 %

Täytäntöönpanoajankohta:

Tukijärjestelmän tai yksittäisen tuen kesto: Järjestelmä päättyy 30. kesäkuuta 2007. Tällä hetkellä suunnitellaan järjestelmän jatkamista kyseisen päivämäärän jälkeen edellyttäen, että uudet valtiontuet hyväksytään

Tuen tarkoitus: Alakohtainen kehitys

Tuen tarkoituksena on tarjota tukea elintarvikkeiden tuotantoa ja jalostusta harjoittaville pk-yrityksille lähinnä näiden markkinointimahdollisuuksien parantamiseksi

Tuki myönnetään asetuksen (EY) N:o 1/2004 14 artiklan mukaisesti. Tukikelpoisia kustannuksia ovat

koulutusohjelmien järjestämiskustannukset,

konsultointipalvelut, sekä

osallistuminen näyttelyihin ja messuille tai niiden järjestämiseen (osallistumismaksut, julkaisukustannukset ja näyttelytilojen vuokra).

Alat, joita tuki koskee: Tukiohjelma on tarkoitettu maataloustuotantoa, jalostusta ja kaupan pitämistä harjoittaville yrityksille. Tukiohjelmaa sovelletaan kaikilla alasektoreilla

Tuen myöntävän viranomaisen nimi ja osoite:

Somerset County Council The Fire Station George Street Glastonbury Somerset TA10 9PR United Kingdom

Tukipalvelut tarjoaa:

Somerset Food Links The Old Town Hall Bow Street Langport Somerset TA10 9PR United Kingdom

Internet-osoite: http://www.somerset.foodlinks.org.uk

Valitse ”Project Areas” ja sen jälkeen ”Food Sector Support Service — Somerset (FS4)”.

Järjestelmästä saa tietoa myös Yhdistyneen kuningaskunnan maatalousministeriön Defran sivuilta, joilla esitetään kaikki maatalousalalla valtiontukia saavat tukijärjestelmät, joille on myönnetty poikkeus. Osoite

http://www.defra.gov.uk/farm/state-aid/setup/exist-exempt.htm.

Valitse ”Food Sector Support Service — Somerset (FS4)”.

Muita tietoja: Ohjelma on avoinna myös eräille maatalousalan ulkopuolisille yrityksille. Muille kuin maatalousyrityksille myönnettävä tuki maksetaan komission asetuksen (EY) N:o 69/2001 mukaisesti.

Tuensaajat eivät voi itse valita palveluntarjoajaa. Palveluntarjoaja on Somerset Food Links -organisaatio, joka tarjoaa konsultteja, jotka valittiin tarjouskilpailulla asetuksen (EY) N:o 1/2004 14 artiklan 5 kohdan mukaisia markkinaperiaatteita noudattaen

Tuen numero: XA 15/06

Jäsenvaltio: Yhdistynyt kuningaskunta

Alue: Englanti

Tukiohjelman nimike tai yksittäistä tukea saaneen yrityksen nimi: England Catchment Sensitive Farming Delivery Initiative 2006—2007 (ECSFDI) (Englannin vesistöjen suojelemiseksi toteutettava maatalousaloite)

Oikeusperusta: This is a non-statutory service, participation in which is voluntary. The Agriculture Act 1986 (section 1) provides the legal base for the provision by Government of advice in connection with any agricultural activity.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

1.4.2006—31.3.2007: 10 miljoonaa GBP

1.4.2007—30.6.2007: 3,75 miljoonaa GBP

Aloitteen soveltaminen päättyy 30. kesäkuuta 2007. Jos valtiontuki hyväksytään, Defra aikoo jatkaa aloitteen soveltamista 31. päivään maaliskuuta 2008. Tätä jatkoaikaa varten on jo myönnetty 11,25 GBP

Tuen enimmäisintensiteetti: 100 %

Täytäntöönpanoajankohta: Uusi ohjelma käynnistetään 1. huhtikuuta 2006

Tukijärjestelmän tai yksittäisen tuen kesto: 30 päivään kesäkuuta 2007 saakka.

Tuen tarkoitus: Ympäristönsuojelu. ECSFDI:n tavoitteena on lisätä tietoisuutta maatalouden hajakuormituslähteiden aiheuttamasta saastumisesta ja rohkaista maanviljelijöitä toteuttamaan hyvissä ajoin vapaaehtoisia toimia maatalouden hajakuormituslähteiden vähentämiseksi 40 ensisijaisella valuma-alueella. Aloite edistää osaltaan erityisesti vesipolitiikan puitedirektiivissä säädettyjen kotimaisten ja kansainvälisten ympäristötavoitteiden saavuttamista.

Tukikelpoisia kustannuksia ovat hajakuormituslähteiden aiheuttaman saastumisen vähentämistä koskevat neuvontapalvelut. Tällaista tukea myönnetään asetuksen (EY) N:o 1/2004 14 artiklan nojalla, ja tukikelpoisia menoja ovat neuvontapalveluista aiheutuvat menot

Alat, joita tuki koskee: Aloitteen mukaiset tuensaajat voivat olla ainoastaan maataloustuotteiden tuotantoa harjoittavia toimijoita. Kaikki osa-alat ovat tukikelpoisia

Tuen myöntävän viranomaisen nimi ja osoite:

Department for Environment, Food and Rural Affairs: Defra Water Quality Division 3/8 Whitehall Place London SW1A 2HH United Kingdom

Maatalousministeriön (Defran) puolesta hallinnoivat:

Rural Development Service (Natural England partnership) and Environment Agency: RDS — Farm Advice Unit Eastbrook Shaftesbury Road Cambridge CB2 2DR United Kingdom

Internet-osoitteesta: www.defra.gov.uk/farm/environment/water

löytyy lisätietoa tästä aloitteesta ja laajemmasta YTK-ohjelmasta sekä tämä asiakirja kokonaisuudessaan

valitse ”state aid” sivun vasemmalla laidalla.

Muita tietoja: Tuensaajat eivät voi itse valita palveluntarjoajaa. Palveluntarjoaja on Natural England, joka on Yhdistyneen kuningaskunnan hallituksen toimeenpanovirasto.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut:

Stephen Anderson

Agricultural State Aid Team Leader

Defra

8E9 Millbank

17 Smith Square

London SW1P 3JR

United Kingdom

Tuen numero: XA 16/2006

Jäsenvaltio: Ranska

Departementti: Hérault

Tukijärjestelmän nimike: Tuki aineellisiin investointeihin tuotteiden jäljitettävyyden varmistamiseksi

Oikeusperusta:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibération du Conseil général de l'Hérault votée le 15 décembre 2005

Tukijärjestelmän vuosittaiset menot: 70 000 EUR

Tuen enimmäisintensiteetti: Tukena myönnetään 40 prosenttia tukikelpoisten investointien verottomasta arvosta. Tukikelpoisen investoinnin enimmäismäärä on yleensä 15 000 EUR ja 30 000 EUR siinä tapauksessa, että maatalousosuuskunnalla on kaksi tuotantolaitosta.

Täytäntöönpanoajankohta ja tukijärjestelmän kesto: 31. joulukuuta 2006 asti

Tuen tarkoitus: Toimenpide on ulotettu kaikille maataloustuotteiden tuottamisen, jalostamisen ja kaupan pitämisen aloille, ja se on jatkoa tukinumerolla N 234/2002 hyväksytylle tukijärjestelmälle. Se kuuluu 23. joulukuuta 2003 annetun komission asetuksen (EY) N:o 1/2004 4 artiklan 3 kohdan a ja c alakohdan soveltamisalaan, ja sen tavoitteena on elintarvikkeiden laadun ja elintarviketurvallisuuden parantaminen. Tuen avulla voidaan rahoittaa investointeja, joilla varmistetaan tuotteiden jäljitettävyys, kuten

muut kuin tavanomaisen tietotekniikan kannalta välttämättömät atk-ohjelmistot (esim. SIG)

tietokoneet, lukuun ottamatta tavanomaisia tiedonhallinnan ohjelmistoja.

Asianomaiset alat: Kaikki Héraultin departementissa millä tahansa maataloustuotteiden tuottamisen, jalostamisen ja kaupan pitämisen alalla toimivat maatalousosuuskunnat

Tuen myöntävän viranomaisen nimi ja osoite:

Monsieur le Président du Conseil général de l'Hérault 1000, rue d'Alco F-34000 Montpellier

Internet-osoite: Tuki julkaistaan Héraultin departementin www-sivustolla osoitteessa: http://www.cg34.fr. Se löytyy seuraamalla polkua:

economie/agriculture/productions/viticulture/en savoir plus: aides aux coopératives agricoles.

Tuen numero: XA 18/2006

Jäsenvaltio: Espanja

Alue: Katalonia

Tukijärjestelmän nimike: Kokonaisvaltaisten viljelysopimusten kokeiluhanke

Oikeusperusta: Orden ARP/307/2005, de 7 de julio, por la que se aprueban las bases reguladoras del plan piloto de los contratos globales de explotación, y se convocan los correspondientes al año 2005.

Orden ARP/405/2005, de 13 de octubre, por la cual se modifican las bases reguladoras del plan piloto de los contratos globales de explotación aprobados por la Orden ARP/307/2005, de 7 de julio (DOGC núm. 4494, de 21.10.2005, pág. 33529)

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Tukiohjelman arvioidut vuosikustannukset ovat 2 200 000 EUR

Tuen enimmäisintensiteetti:

— maatilojen investoinnit: tuen enimmäisintensiteetti on 50 prosenttia investoinnista, kuitenkin enintään 180 000 EUR,

— rakennusten siirtäminen yleisen edun vuoksi: enimmäisintensiteetit ovat seuraavat: — jos laitoksia ei kunnosteta, enintään 100 prosenttia, — jos laitoksia kunnostetaan, enintään 40—50 prosenttia viljelijöille heidän sijainnistaan riippuen, ja 45—55 prosenttia nuorille viljelijöille, riippuen siitä, toimiiko viljelijä epäsuotuisalla vai muulla alueella, — jos tuotantokapasiteetti lisääntyy, enintään 40—50 prosenttia viljelijöille heidän sijainnistaan riippuen ja 45—55 prosenttia nuorille viljelijöille, riippuen siitä, toimiiko viljelijä epäsuotuisalla vai muulla alueella,

— nuorten viljelijöiden tilanpidon aloittaminen: enimmäisintensiteetti on 50 000 EUR,

— maataloustuotannon vakuutukset: vakuutusmaksujen kustannuksia vähennetään enintään 70 prosenttia,

— erityisasiantuntemus: enimmäisintensiteetti on 1 500 EUR,

— elintarvikkeiden laadun parantaminen: enimmäisintensiteetti on 100 prosenttia ensimmäisen vuoden ja 80 prosenttia toisen vuoden aikana,

— investoinnit ympäristön, hygieniaolosuhteiden ja eläinten hyvinvoinnin suojeluun ja parantamiseen: enimmäisintensiteetti on 65 prosenttia investoinnista, kuitenkin enintään 20 000 EUR,

— investoinnit maiseman suojeluun: enimmäisintensiteetti on 90 prosenttia investoinnista, kuitenkin enintään 20 000 EUR,

— maataloustuotteiden jalostaminen ja kaupan pitäminen: enimmäisintensiteetti on 30 prosenttia investoinnista, kuitenkin enintään 100 000 EUR,

— maataloustoiminnan monipuolistaminen: enimmäisintensiteetti on 35 prosenttia investoinnista, kuitenkin enintään 60 000 EUR,

— työntekijöiden lomituspalvelut määrätyksi ajaksi: tuen enimmäisintensiteetti on 70 prosenttia palvelun kokonaiskustannuksista, kuitenkin enintään 46 euroa päivässä,

— investoinnit asuntojen parantamiseen: tuen enimmäisintensiteetti on 20 prosenttia, kuitenkin enintään 9 000 EUR

Täytäntöönpanoajankohta:

Tukijärjestelmän tai yksittäisen tuen kesto:

Tuen tarkoitus: Maatilainvestoinnit (4 artikla). Tuetaan investointeja, joilla on seuraavat tavoitteet:

parantaa viljelijöiden ja maataloustyöntekijöiden elin- ja työoloja; tukikelpoisia ovat investoinnit, joiden tarkoituksena on parantaa maatalouskäytäntöjä ja maanviljelykseen liittyviä toimia,

parantaa tuotannon laatua ja hallintaa markkinoiden tarpeiden mukaisesti, noudattaa, silloin kun se on asianmukaista, yhteisön laatunormeja sekä monipuolistaa maataloustoimintaa investoimalla tilan omien maataloustuotteiden luokitteluun, sopeuttamiseen, valmistamiseen, jalostamiseen ja kaupan pitämiseen,

mukauttaa maatiloja tuotantokustannusten alentamiseksi, energian ja veden säästämiseksi tai uuden tekniikan käyttöönottamiseksi, mukaan luettuina tietokoneistaminen ja telematiikka,

noudattaa hiljattain käyttöönotettuja ympäristöä, hygieniaa ja eläinten hyvinvointia koskevia vähimmäisvaatimuksia (vaatimuksia, jotka ovat tulleet voimaan vuosi ennen hakemusta),

parantaa karjatilojen hygieniaolosuhteita ja eläinten hyvinvointia sekä suojella ja parantaa maaperää, kasvistoa ja ympäristöä

Tukea ei voida myöntää seuraaviin tarkoituksiin:

maan hankinta, lukuun ottamatta tapauksia, joista säädetään 8 päivänä kesäkuuta 2001 annetun kuninkaallisen asetuksen 16 artiklassa,

koneiden ja kaikentyyppisten välineiden hankinta, lukuun ottamatta tapauksia, joissa kyseessä on ensimmäinen hankinta tai välineet hankitaan ajankohtana, jolloin tilan koko kasvaa tai sen tuotantosuunta muuttuu ja hankinnat ovat tarpeen elinkelpoisuuden varmistamiseksi,

tuotannon monipuolistaminen matkailun, metsästyksen tai käsiteollisuuden avulla,

ajoneuvojen hankinta,

tuotanto-oikeuksien hankinta,

investoinnit, joiden tarkoituksena on pelkästään korvata, vaihtaa tai uudistaa tilan osia,

investoinnit ja tuotantosektorit, joiden osalta on asetettu rajoituksia 8 päivänä kesäkuuta 2001 annetun kuninkaallisen asetuksen 613/2001 liitteessä I olevassa 4 osassa

Maatilan rakennusten siirtäminen yleisen edun vuoksi (6 artikla): Tukikelpoisia ovat kustannukset, jotka aiheutuvat rakennusten siirtämisestä (purkamisesta, siirrosta toiseen paikkaan ja uudelleen pystyttämisestä).

Nuorten viljelijöiden aloitustuki (8 artikla): Tukikelpoisia ovat kustannukset, joilla on seuraavat tavoitteet: avustaminen kaikissa kustannuksissa, jotka liittyvät nuorten viljelijöiden tilanpidon aloittamiseen, jotta he voivat hankkia ensimmäistä kertaa omistusoikeuden tilaan, joka luokitellaan prioriteettitilaksi.

Tuki vakuutusmaksujen suorittamiseen (11 artikla): Tuetaan maatalousvakuutusten käyttöä Kataloniassa. Tässä noudatetaan yhdistettyjä vuosittaisia maatalousvakuutuksia koskevia suunnitelmia, jotka keskushallinto on hyväksynyt.

Teknisen tuen antaminen maatalousalalla (14 artikla): Tuetaan konsulttipalveluja, jotka on kohdennettu kunkin tilan tuotantosuuntausta varten.

Elintarvikkeiden laadun parantaminen (13 artikla): Tuetaan alkuperän ja tuotannon mukaan eriytettävien korkealaatuisten maataloustuotteiden kehittämistä. Tukikelpoisia ovat viiden ensimmäisen vuoden aikana vähitellen alentuen kustannukset, jotka liittyvät rekisteröitymiseen, sääntelyneuvoston määräämiin vuosittaisiin kiintiöihin tai sertifiointiin merkintää ”Q” varten.

Luonnonympäristön, hygieniaolosuhteiden ja eläinten hyvinvointia koskevien vaatimusten säilyttäminen ja parantaminen (4 artiklan 3 kohdan d alakohta): Tukea myönnetään kohonneisiin kustannuksiin, jotka aiheutuvat ympäristön suojelusta ja parantamisesta, karjatilojen hygieniaolosuhteiden parantamisesta tai eläinten hyvinvoinnin edistämisestä. Tukikelpoisia ovat kustannukset, joilla on seuraavat tavoitteet:

noudattaa hiljattain käyttöönotettujen ympäristöä, hygieniaa ja eläinten hyvinvointia koskevia vähimmäisvaatimuksia (vaatimuksia, jotka ovat tulleet voimaan vuosi ennen hakemusta),

parantaa karjatilojen hygieniaolosuhteita ja eläinten hyvinvointia sekä suojella ja parantaa maaperää, kasvistoa ja ympäristöä

Maisemien säilyttäminen (5 artikla). Tuetaan investointeja, joiden tavoitteena on kulttuuriperinnön, kuten arkeologisten tai historiallisten kohteiden, säilyttäminen. Tukikelpoisia ovat kustannukset, jotka liittyvät seuraaviin toimiin:

maisemanäkökohtien huomioon ottaminen kunnostettaessa tai rakennettaessa maatilan rakennuksia tai laitoksia,

maatilan perinteisten rakennusten säilyttäminen ja ylläpito,

huonokuntoisten kivimuurien kunnostaminen,

tilan ympäristön suojeleminen ylläpitämällä sen reunoilla olevaa kasvistoa, aitoja sekä pieniä erillisiä metsikköjä,

puiden istuttaminen, jotta voidaan yhdistää tai erottaa rakennuksia, joilla on vaikutusta maisemaan,

aitausten vaihto tai yhdenmukaistaminen,

luvattomien kaatopaikkojen poistaminen,

maisemaan vaikuttavien säiliöiden tai muiden vastaavien siirtäminen tai kohentaminen,

huonossa kunnossa olevien tai käytöstä poistettujen rakenteiden korjaaminen, korvaaminen tai purkaminen vähitellen,

lisäksi voidaan tukea muita investointeja, joita ei ole mainittu, jos hakemusten arvioinnista vastaava komitea katsoo, että ne vastaavat tässä mainittuja tavoitteita

Maataloustuotteiden jalostaminen ja kaupan pitäminen (7 artikla). Edistetään kilpailukykyä ja lisäarvoa investoinneilla, jotka liittyvät maataloustuotteiden jalostamiseen ja kaupan pitämiseen. Tukikelpoiset kustannukset voivat liittyä rakentamiseen, kiinteän omaisuuden hankintaan (maan hankintaa lukuun ottamatta) sekä uusien koneiden ja laitteiden hankintaan.

Maataloustoiminnan monipuolistaminen (4 artiklan 3 kohdan e alakohta): Tuetaan maatalouden taloudellisten vaihtoehtojen parantamista ja matkailun ja muun kuin elintarviketuotantoon liittyvän käsiteollisuuden edistämistä, jotta näillä toiminnoilla voitaisiin täydentää maataloustuloja. Tukikelpoiset kustannukset voivat liittyä:

kiinteän omaisuuden rakentamiseen, hankintaan tai parantamiseen,

uusien koneiden ja laitteiden hankintaan tai ostoleasingiin, tietokoneohjelmistot mukaan luettuina,

yleiskuluihin, jotka käsittävät enintään 12 prosenttia edellä mainituista kustannuksista

Maataloustyöntekijöiden lomituspalvelut määritetyksi ajaksi (14 artiklan 2 kohdan b alakohta): Parannetaan maatalouden alalla päätoimisesti työskentelevien viljelijöiden työn- ja elämänlaatua tukemalla palveluita, joiden avulla voidaan järjestää tilan omistajalle tai työntekijöille sijainen sairauden, äitiysloman, loman tai viikkolevon ajaksi.

Rakennusten parantamiseen liittyvät kustannukset (4 artikla): Tuetaan investointeja viljelijöiden vakituiseen asuinpaikkaan sillä edellytyksellä, että asuinpaikka on sellaisten tilojen yhteydessä, joita tarvitaan viljelyä tai sitä täydentäviä toimintoja varten, ja että se sijaitsee maaseutuasutuksessa, jossa on enintään 3 000 asukasta, tai alueella, jolle ei voida rakentaa.

Asianomainen ala/asianomaiset alat: Järjestelmää sovelletaan maatalouden kaikkiin alasektoreihin sekä maataloustuotteiden tuottamiseen, jalostamiseen ja kaupan pitämiseen

Tuen myöntävän viranomaisen nimi ja osoite:

Departament d'Agricultura, Ramaderia i Pesca Generalitat de Catalunya Gran Via de les Corts Catalanes 612-614 E-08007 Barcelona

Internet-osoite: https://www.gencat.net/diari_c/4424/05186151.htm

Muita tietoja: Tuensaajia ovat yritykset, jotka ovat pk-yrityksiä Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annettuun komission asetukseen (EY) N:o 70/2001, sellaisena kuin se on muutettuna 25 päivänä helmikuuta 2004 annetulla komission asetuksella (EY) N:o 364/2004, sisältyvän määritelmän mukaisesti